Document ID: 31985R3789

ΚΑΝΟΝΙΣΜΟΣ (ΕΟΚ) αριθ. 3789/85 ΤΟΥ ΣΥΜΒΟΥΛΙΟΥ της 20ής Δεκεμβρίου 1985 για την προσαρμογή των κανονισμών (ΕΟΚ) αριθ. 1837/80 και (ΕΟΚ) αριθ. 1985/82 στον τομέα του προβείου και αιγείου κρέατος, λόγω της προσχώρησης της Ισπανίας και της Πορτογαλίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 396,
την πρόταση της Επιτροπής,
Εκτιμώντας:
ότι, λόγω της προσχώρησης της Ισπανίας και της Πορτογαλίας, είναι απαραίτητο να προσαρμοσθεί ο κανονισμός (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1312/85 (2), και ο κανονισμός (ΕΟΚ) αριθ. 1985/82 του Συμβουλίου της 19ης Ιουλίου 1982 περί των μεταβατικών μέτρων που αφορούν την εισαγωγή προϊόντων του τομέως του προβείου και αιγείου κρέατος που κατάγονται από ορισμένες τρίτες χώρες οι οποίες απολαύουν προτιμησιακής μεταχείρισης (3)·
(1) ΕΕ αριθ. L 183 της 16.7.1980, σ. 1.
(2) ΕΕ αριθ. L 137 της 27.5.1985, σ. 22.
(3) ΕΕ αριθ. L 215 της 23.7.1982, σ. 9.
ότι, βάσει του άρθρου 2 παράγραφος 3 της συνθήκης προσχώρησης της Ισπανίας και της Πορτογαλίας, τα μέτρα που προβλέπονται στο άρθρο 396 της πράξης προσχώρησης μπορούν να θεσπισθούν, πριν από την προσχώρηση, και τίθενται σε ισχύ με την επιφύλαξη και από της ημερομηνίας έναρξης της ισχύος της εν λόγω συνθήκης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1837/80 τροποποιείται ως εξής:
1. Στο άρθρο 4 παράγραφος 1, οι λέξεις «τις περιοχές 1 και 3» αντικαθίστανται από τις λέξεις «τις περιοχές 1, 3 και 7».
2. Στο άρθρο 7 παράγραφος 2, οι λέξεις «οι περιοχές 1 και 3» αντικαθίστανται από τις λέξεις «οι περιοχές 1, 3 και 7».
Άρθρο 2
Στο άρθρο 1 του κανονισμού (ΕΟΚ) αριθ. 1985/82, διαγράφεται η παράγραφος 2.
Άρθρο 3
Ο παρών κανονισμός αρχίζει να ισχύει την 1η Ιανουαρίου 1986, με την επιφύλαξη της έναρξης της ισχύος της συνθήκης προσχώρησης της Ισπανίας και της Πορτογαλίας.
Εφαρμόζεται από την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1985.

Labels: 3
17